**DĖL ROKIŠKIO RAJONO SAVIVALDYBĖS TARYBOS 2018 M. KOVO 23 D. SPRENDIMO NR. TS-73 „DĖL PRIEŠMOKYKLINIO UGDYMO GRUPIŲ IR KLASIŲ KOMPLEKTŲ SKAIČIAUS 2018**–**2019 MOKSLO METAMS ROKIŠKIO RAJONO SAVIVALDYBĖS BENDROJO UGDYMO MOKYKLOSE“ DALINIO PAKEITIMO**

2018 m. gruodžio 21 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo (aktuali redakcija), patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, 5 punktu ir atsižvelgdama į Rokiškio suaugusiųjų ir jaunimo mokymo centro 2018 m. lapkričio 26 d. raštą Nr. S-168, Rokiškio rajono savivaldybės taryba n u s p r e n d ž i a:

1. Iš dalies pakeisti Rokiškio rajono savivaldybės tarybos 2018 m. kovo 23 d. sprendimo Nr. TS-73 „Dėl priešmokyklinio ugdymo grupių ir klasių komplektų skaičiaus 2018–2019 mokslo metams Rokiškio rajono savivaldybės bendrojo ugdymo mokyklose“ aktualios redakcijos priedą ir išdėstyti taip:

„eilutę „Rokiškio suaugusiųjų ir jaunimo mokymo centras (Jaunimo ugdymo skyrius)“ išdėstyti nauja redakcija: „5, 6 kl.–1; 7 kl.–1; 8 kl.–1; 9 kl.–1; 10 kl.–1; Iš viso–5“;

„eilutę „Rokiškio suaugusiųjų ir jaunimo mokymo centras (VšĮ psichiatrijos ligoninės skyrius)“ išdėstyti nauja redakcija: „6 kl.–1; 8 kl.–1; 9 (Ig) kl.–1; 10 (IIg) kl.–2; IIIg kl.–1, IVg kl.–1;  Iš viso–7“.

2. Šis sprendimas įsigalioja 2019 m. sausio 1 d.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2018 M. KOVO 23 D. SPRENDIMO NR. TS-73 „DĖL PRIEŠMOKYKLINIO UGDYMO GRUPIŲ IR KLASIŲ KOMPLEKTŲ SKAIČIAUS 2018**–**2019 MOKSLO METAMS ROKIŠKIO RAJONO SAVIVALDYBĖS BENDROJO UGDYMO MOKYKLOSE“ DALINIO PAKEITIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – šiuo tarybos sprendimo projektu patikslinami klasių komplektų skaičiai bendrojo ugdymo mokyklose nustatyti Rokiškio rajono savivaldybės tarybos 2018 m. kovo 23 d. sprendimu Nr. TS-73 „Dėl priešmokyklinio ugdymo grupių ir klasių komplektų skaičiaus 2018–2019 mokslo metams Rokiškio rajono savivaldybės bendrojo ugdymo mokyklose“.

**Šiuo metu esantis teisinis reglamentavimas.**

Rokiškio rajono savivaldybės tarybos 2018 m. kovo 23 d. sprendimas Nr. TS-73 „Dėl priešmokyklinio ugdymo grupių ir klasių komplektų skaičiaus 2018–2019 mokslo metams Rokiškio rajono savivaldybės bendrojo ugdymo mokyklose“, Rokiškio rajono savivaldybės tarybos 2018 m. rugsėjo 28 d. sprendimas Nr. TS-216 „Dėl Rokiškio rajono savivaldybės tarybos 2018 m. kovo 23 d. sprendimo Nr. TS-73 „Dėl priešmokyklinio ugdymo grupių ir klasių komplektų skaičiaus 2018–2019 mokslo metams Rokiškio rajono savivaldybės bendrojo ugdymo mokyklose“ dalinio pakeitimo“, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašas (aktuali redakcija), patvirtintas Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019.

**Sprendimo projekto esmė.**

Sprendimo projektas parengtas vadovaujantis Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, 5 punktu, kuriame nustatyta, kad suaugusiųjų ir jaunimo mokykloms (jų skyriams) klasių (grupių) skaičius gali būti pagal poreikį tikslinamas keletą kartų per mokslo metus. Į Švietimo skyrių kreipėsi Rokiškio suaugusiųjų ir jaunimo mokymo centras, kuris informavo, kad keitėsi mokinių skaičiusRokiškio suaugusiųjų ir jaunimo mokymo centro Jaunimo ugdymo ir VšĮ Psichiatrijos ligoninės skyriuose, todėl reikia tikslinti komplektų skaičių skyriuose ir sudaryti sąlygas mokiniams mokytis (Jaunimo ugdymo skyriuje – vietoje 6, 7 kl. vieno komplekto komplektuojami du komplektai 5, 6 kl. ir 7 kl.; VšĮ Psichiatrijos ligoninės skyriuje – vietoje vieno 6, 8 kl. komplekto komplektuojami du komplektai 6 kl. ir 8 kl.).

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų, reglamentuojančių klasių komplektų skaičiaus bendrojo ugdymo mokyklose nustatymą, vykdymas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio suaugusiųjų ir jaunimo mokymo centre sudaromos sąlygos: VšĮ psichiatrijos ligoninės pacientams pagal poreikį mokytis VšĮ psichiatrijos ligoninės skyriuje bei savivaldybės 12–16 metų paaugliams, stokojantiems mokymosi motyvacijos, socialinių įgūdžių, turintiems mokymosi sunkumų, mokytis pagal pagrindinio ugdymo programą Jaunimo ugdymo skyriuje.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjo pavaduotoja Rita Elmonienė